বার্ষিক হিসাব না দেওয়ায় রাজ্যের ২৩ পুরসভার বিরুদ্ধে কড়া পদক্ষেপে সরকার

ওয়েব ডেস্ক: বার্ষিক আয় ব্যয়ের হিসাব জমা দিতে না পারায় রাজ্যের ২৩টি পুরসভার বিরুদ্ধে কঠোর অবস্থান নিচ্ছে রাজ্য সরকার (State Government)। আগামী মাসের মধ্যেই বাকি থাকা বার্ষিক হিসাব (Annual Accounts) জমা দেওয়ার নির্দেশ।

পুর ও নগরোন্নয়ন দফতর সূত্রে খবর, আগামী সেপ্টেম্বরের মধ্যেই বাকি থাকা প্রতিটি বছরের বার্ষিক হিসাব (Annual Accounts) জমা করতে হবে। জমা দিতে না পারলে তাদের বিরুদ্ধে বিধি মাফিক ব্যবস্থা নেওয়ার কথা স্পষ্ট করেছে সরকার। তালিকায় রয়েছে কাঁচরাপাড়া, মাল, কাঁথি, বনগাঁ, উত্তর দমদম, ধূপগুড়ি, রিষড়া, মুর্শিদাবাদ, আসানসোল সহ আরও কয়েকটি পুরসভা। অভিযোগ, এই সকল পুরসভা (Municipality) বিগত বেশ কয়েক বছরের হিসাব জমা দিতে ব্যর্থ হয়েছে।

অন্যদিকে, রাজপুর-সোনারপুর, ফালাকাটা, গয়েশপুর, হলদিয়া, হালিশহর, রানাঘাট, তাম্রলিপ্ত, দাঁইহাট ও তাহেরপুর নোটিফায়েড এরিয়ার ক্ষেত্রেও হিসাব দেওয়ার ঘাটতি রয়েছে। সূত্রের খবর, বিগত প্রায় ১৭ বছর ধরে মিরিক নোটিফায়েড এরিয়া অথরিটি হিসাব জমা দেয়নি। পাশাপাশি, জিয়াগঞ্জ-আজিমগঞ্জ এবং বাদুড়িয়া পুরসভা-র ক্ষেত্রেও এই একই সমস্যা রয়েছে বলে অভিযোগ।

দেখুন অন্য খবর