গোডাউনে ভয়াবহ অগ্নিকাণ্ড, পুড়ে ছাই অধিকাংশ , দেখুন কী অবস্থা

ধূপগুড়ি: ভয়াবহ আগুনে ঢাকল ধূপগুড়ি। ধূপগুড়ি পুর এলাকার ৯ নম্বর ওয়ার্ডের একটি গোডাউনে বিধ্বংসী অগ্নিকাণ্ডের ঘটনা। মুহুর্তের মধ্যেই কালো ধোঁয়ায় ঢেকে যায় এলাকা। ভয়াবহ আগুনের লেলিহান শিখা এতটাই ছড়িয়ে পড়ে যা আগুন নেভাতে বেগ পেতে হয় দমকলকর্মীদের।

জানা গিয়েছে, চটের বস্তা, প্লাস্টিকের ক্যারেট এবং কার্টুনের গোডাউনে বিধ্বংসী আগুন। খবর পেয়েই পরিস্থিতি নিয়ন্ত্রণে আনতে ঘটনাস্থলে যায় দমকলের দুটি ইঞ্জিন। পরবর্তীতে পার্শ্ববর্তী ময়নাগুড়ি থেকেও আরও একটি ইঞ্জিন আনা হয়। অবশেষে প্রায় তিন ঘন্টার চেষ্টায় আগুন নিয়ন্ত্রণে আসে। তবে গোডাউনে মজুত সমস্ত মালপত্রই ভস্মীভূত হয়ে যায় বলে মিলেছে খবর। ঘটনার খবর পেয়ে ঘটনাস্থলে আসেন ধূপগুড়ি থানার পুলিশ সহ পুরসভার প্রাক্তন বোর্ড অফ এডমিনিস্ট্রেশনের সদস্যরা। গোডাউন পার্শ্ববর্তী একটি বাড়িতে আগুন ছড়িয়ে পড়ে আংশিক ক্ষতিগ্রস্ত হয় বাড়িঘর। গোডাউন মালিক উত্তম ভৌমিক বলেন,আগুনের তীব্রতায় সব শেষ হয়ে গেল।১০-১২ বছর থেকে এখানে চটের বস্তা,প্লাস্টিকের ক্যারেট এবং কার্টুন ছিল।

আরও পড়ুন: ইসলামপুরে পুলিশের জালে ১২ বাংলাদেশি অনুপ্রবেশকারী

স্থানীয় সূত্রে জানা যায়, এই এলাকায় ১০ থেকে ১২ বছর ধরে এই গোডাউন চালাচ্ছিলেন উত্তম ভৌমিক নামে এক ব্যক্তি। তবে অগ্নি নির্বাপন ব্যবস্থা বলতে কিছু ছিল না বলে অভিযোগ। ঘটনাস্থলে ধূপগুড়ি থানার আইসি সহ বিশাল পুলিশ বাহিনী ছুটে আসে। স্থানীয় সূত্রে জানা গিয়েছে প্লাস্টিকের গোডাউনে আগুন লেগেছে। স্থানীয়রা আগুন দেখতে পেয়ে ধূপগুড়ি দমকল কেন্দ্রে খবর দিয়েছে। কিন্ত আগুনের ভয়াবহতা আশেপাশের বাড়িতে ছড়িয়ে পড়ে। দমকলের আরও কয়েকটি ইঞ্জিন ঘটনাস্থলে উদ্দেশ্যে রওনা দিয়েছে বলে জানা গিয়েছে।

স্থানীয় সূত্রে আরও জানা যায়, ওই গোডাউনের ভেতরে একটি টোটো চার্জে বসানো ছিল। সেখান থেকেই অগ্নিসংযোগের ঘটনা ঘটে। দমকল বাহিনীর আধিকারিক রিন্টু কুমার সরকার জানিয়েছেন, প্রাথমিকভাবে পুরো গোডাউন ভস্মীভূত হয়েছে এবং পার্শ্ববর্তী একটি বাড়িতে আগুন ছড়িয়ে পড়েছিল তবে দমকলের তৎপরতায় তা নিয়ন্ত্রণে আনা হয়। চার্জে বসানোর টোটোর ব্যাটারি ওভারহিটের কারণেই এই আগুন বলে আশঙ্কা করা হচ্ছে।